सर्वाइकल कैंसर से जूझ रहीं ब्रिटिश रिएलिटी टीवी स्टार जेड गुडी रविवार को शादी के बंधन में बंधने जा रही हैं। सत्ताइस वर्षीया गुडी अपने दो बेटों की खुशी के लिए अपनी जिंदगी के बचे खुचे हर लम्हे को भरपूर जीना चाहती हैं। यही वजह है कि उन्होंने 21 वर्षीय जैकीड से शादी करने का फैसला किया है। वर्ष 2002 में रिएलिटी टीवी शो बिग ब्रदर में अपनी बेबाकी के कारण सुर्खियों में आई गुडी ने अपनी शादी के मीडिया प्रसारण अधिकार दस लाख पाउंड में बेचे हैं। एसेक्स में होने वाली इस शादी में गुडी ने सिर को खुला रखने का फैसला किया है। कीमोथेरेपी के कारण उनके बाल झड़ चुके हैं।